*Ekkor fel akarták venni a hajóra, de a hajó egyszeriben odaért a partra, ahová tartottak.* (Jn 6,21)

Fel akarták venni: végre velünk van. De erre már valójában nem volt szükség, ott voltak, ahol már le kell szállni a hajóról. Egyik természetfeletti esemény követi a másikat. Biztos hogy az volt, hiszen nem kellett kiállni a tanítványoknak a gyorsulás okozta megterhelés, egyszeriben ott voltak. Ilyen amikor a szellemi hatás a fizikai világban tapasztalható.

De van egy rejtettebb mondanivalója is ennek az eseménynek. Amikor Jézus elkezd munkálkodni egy helyzetben, ott már az emberi erőfeszítésre nincs szükség. Az ember természetesen szereplője marad a dolgoknak, de aki cselekszik, az Jézus. Add át dolgaidat Jézusnak és válj „haszonélvezővé”. *Vadon Gyula*